Natürli häts wieder mal mich (Fabi) tüpft mit de Peinlichkeite. Ich bin doch so nett gsi und han am René welle en wiisse Vodka mit Redbull hole (obwohl Alkohol ja nur für grossi erlaubt isch!). Woni aber gfräget han, obs wiisse Vodka händ, hät sie mi öppe 3 Mal quasi nöd verstande (was isch so schwär da dra?).  Uf jede Fall isch dänn use cho, dass die ebe gar nüd anders kännet als wiisse Vodka und dä Malibu-Orange für mich hät sie au grad nöd verstande, will i nöd "Määälibu-Oräänge" gseit han... seufz... wenigschtens hät dä René au versuecht es Fanta anstatt es "Fääänta" zbstelle ;)